
VYHLÁŠKA
Úradu pre reguláciu elektronických komunikácií a poštových služieb
z 22. októbra 2026,
ktorou sa mení a dopĺňa vyhláška Úradu pre reguláciu elektronických komunikácií a poštových služieb č. 286/2022 Z. z.  o národnom číslovacom pláne v znení vyhlášky č. 98/2023 Z. z.
Úrad pre reguláciu elektronických komunikácií a poštových služieb podľa § 54 ods. 14 zákona č. 452/2021 Z. z. o elektronických komunikáciách ustanovuje:
Čl. I
Vyhláška Úradu pre reguláciu elektronických komunikácií a poštových služieb č. 286/2022 Z. z. o národnom číslovacom pláne v znení vyhlášky č. 98/2023 Z. z. sa mení a dopĺňa takto:
1. V § 14 ods. 1 sa slovo „normy.18)“ nahrádza slovami „normy18) alebo obdobnej technickej špecifikácie.“.
2. V § 17 ods. 6 a 7 prvej vete sa slovo „prideľuje“ nahrádza slovom „prideľujú“.
3. V § 17 ods. 9 sa na konci bodka nahrádza bodkočiarkou a pripájajú sa tieto slová: „to neplatí, ak úrad zruší ich individuálne povolenie, rozhodne o ich odobratí podľa § 55 ods. 13 písm. a) zákona, alebo ak individuálne povolenie na ich používanie stratí platnosť podľa § 55 ods. 14 písm. b), c), d), e) alebo písm. f) zákona.“.
Čl. II
Táto vyhláška nadobúda účinnosť 1. januára 2027.

